ການລົງປະຊາມະຕິ ຢູ່ຣວັນດາ ອະນຸຍາດໃຫ້ ປ. Kagame ກຳອຳນາດ ໄດ້ຕໍ່ໄປ
ການລົງປະຊາມະຕິ ແມ່ນເພື່ອຕັດອາຍຸ ການດຳລົງຕຳແໜ່ງ ປະທານາທິບໍດີ ແຕ່ບົດແກ້ໄຂ ລັດຖະທຳມະນູນນີ້ ໃຫ້ການຍົກເວັ້ນ ແກ່ ປ. Paul Kagame.
ຫົວໜ້າ ຄະນະກຳມາທິການເລືອກຕັ້ງຂອງຣວັນດາ ກ່າວວ່າ ຜົນ ການນັບຄະແນນສຽງ ເປັນບາງສ່ວນ ສະແດງໃຫ້ເຫັນວ່າ ປະຊາ ຊົນຊາວຣວັນດາໄດ້ລົງຄະແນນສຽງເພື່ອໃຫ້ມີການປ່ຽນແປງລັດ ຖະທຳມະນູນແລະອະນຸຍາດໃຫ້ປະທານາທິບໍດີ Paul Kagame ລົງສະໝັກແຂ່ງຂັນເອົາຕຳແໜ່ງໄດ້ຕື່ມອີກເຖິງ 3 ເທື່ອ ການລົງປະຊາມະຕິໃນວັນສຸກວານນີ້ ແມ່ນຂໍຮ້ອງໃຫ້ປະຊາຊົນ ຮັບຮອງເອົາບົດແກ້ໄຂລັດຖະທຳມະນູນ ທີ່ຈະຕັດອາຍຸການດຳ ລົງຕຳແໜ່ງປະທານາທິບໍດີ ຈາກ 7 ປີ ລົງມາເປັນ 5 ປີ ແຕ່ບົດ ແກ້ໄຂນີ້ໃຫ້ການຍົກເວັ້ນຕໍ່ປະທານາທິບໍດີ Kagame ໂດຍຈະ ອະນຸຍາດໃຫ້ທ່ານ ລົງສະໝັກແຂ່ງຂັນເອົາຕຳແໜ່ງ ໄດ້ອີກນຶ່ງ ສະໄໝ ເປັນເວລາ 7 ປີແລະອີກສອງສະໄໝໆລະ 5 ປີ ເຈົ້າໜ້າທີ່ກ່າວວ່າ 98 1 ເປີເຊັນ ຈາກ 21 ເຂດ ຂອງທັງໝົດ 32 ເຂດທີ່ຕາງໜ້າໃຫ້ 70 ເປີເຊັນຂອງບັນດາຜູ້ມີສິດປ່ອນບັດ ໄດ້ລົງຄະແນນສຽງ ຍົກເລີກການຈຳກັດ ສະໄໝໃນ ການດຳລົງຕຳແໜ່ງ ຂອງທ່ານ Kagame ພວກສະໜັບສະໜຸນປະທານາທິບໍດີ ໄດ້ພາ ກັນສະເຫລີມສະຫລອງ ກ່ຽວກັບການປະກາດດັ່ງກ່າວ ທີ່ນະຄອນຫລວງກີກາລີ ກົດໝາຍສະບັບປັດຈຸບັນບັງຄັບໃຫ້ທ່ານ Kagame ຕ້ອງລົງຈາກອຳນາດພາຍໃນທ້າຍ ປີ 2017 ຖ້າການລົງປະຊາມະຕິດັ່ງກ່າວຫາກມີການຮັບຮອງເອົາຕາມທີ່ໄດ້ຄາດຄະເນ ໄວ້ແລ້ວ ແລະທ່ານ Kagame ຍັງສືບຕໍ່ໄດ້ຮັບໄຊຊະນະໃນ ການເລືອກຕັ້ງທ່ານອາດຈະ ຢູ່ໃນອຳນາດໄດ້ເຖິງປີ 2034